KSUT-studente op borgtog vrygelaat | Maroela Media
Die studente is vrygelaat op borgtog van R3 000 elk.
Die staat het agtergrondinligting bekom van die studente en bepaal dat nie een van hulle enige vorige oortredings begaan het of dat daar uitstaande lasbriewe of hangende kriminele sake teen hulle aanhangig is nie.
Die studente het voor landdros Ronald Rickerts verskyn wat hulle gewaarsku het om glad nie weer die kampus te betree voor die saak afgehandel is nie, buiten om eksamens af te lê.
Hulle is ook gewaarsku om nie aan enige verdere studentebetogings deel te neem nie, en indien hulle aan betogings sou deelneem, sal hulle in aanhouding bly tot die saak afgehandel is. Indien hulle weer in hegtenis geneem sou word, sal geen hof in die land hulle weer op borgtog vrylaat nie, het die landdros gewaarsku.
Altesaam 24 lede van die groep staan tereg op aanklag van openbare geweld en een persoon, wat glo met 'n petrolbom betrap is, staan tereg op aanklag van die besit van 'n ploftoestel.
Hulle moet op 28 November weer in die hof verskyn.
En daar het hulle R3000 vir borg maar hulle is te arm vir hul toekoms?
Hulle is gewaarsku? het een van hulle al geluister? Regtig hoor, ek wed julle R3000 (borggeld) dat hulle klaar weer besig is om aan te jaag. Die inhegtenisnemings maak van hulle helde as hulle die volgende dag weer terug is op straat om die storie te vertel, almal dink deesdae hulle is vryheidsvegters en die volgende Nelson Mandela. Eers het ek gedink die fout lê by die polisie, maar nou sien ek dit lêby ons regstelsel, seker bang hulle kry nie volgende jaar weer 'n werkie nie, skep maar terwyl dit papreën, julle tyd is ook maar beperk.